### Sagsfremstilling

Beredskabskommissionen vedtog i november 2024 at renovere og tilbygge Løgumkloster Brandstation, samt at Beredskabsdirektøren blev bemyndiget til at indgå aftaler om finansiering og entreprise på i alt 3,7 mio. kr.

Projektet blev finansieret ved en ejendomsleasing gennem kommunekredit. Leasing er jf. den kommunale styrelseslov sidestillet med låneoptagelse, hvilket Brand & Redning Sønderjylland ikke var opmærksom på.
Jf. reglerne om låneoptagelse, (herunder leasing) og garantistillelse skal kommunerne indregne deres forholdsmæssige andel i kommunens opgørelse af lånerammen eller deponere et tilsvarende beløb. Dette betyder, at sagen skulle have været forelagt de tre byråd/kommunalbestyrelser for endelig godkendelse før igangsætning af projektet. Leasingaftalen må derfor anses for at være indgået i strid med gældende vedtægter.

Jf. vedtægterne ved Brand & Redning Sønderjylland 7.8.2 står der beskrevet at: Låneoptagelse og garantistillelse m.v. skal ske i overensstemmelse med de regler, som det til enhver tid gældende ministerium har fastsat herom.

### Økonomi

Leasingydelsen afholdes indenfor Brand & Redning Sønderjyllands nuværende driftsøkonomi.
For at Brand & Redning Sønderjylland må lease penge til projektet, skal de tre ejerkommuner godkende, at de indregner deres forholdsmæssige andel i kommunens opgørelse af lånerammen, eller deponer det tilsvarende beløb jf. fordelingsnøglen.

|  |  |  |
| --- | --- | --- |
| Beløb i kr. som indgår i lånerammeopgørelsen | |  |
|  | Fordelingsnøgle | Kr. |
| Haderslev | 36,63% | 1.355,310 |
| Tønder | 24,65% | 912,050 |
| [adresse] 38,72% | 1.432,640 |
| **I alt** | **100,00%** | **3.700,000** |

### Indstilling Kommunaldirektøren indstiller,

at Tønder Kommunes andel af leasingforpligtigelsen på 912.500 kr. godkendes,
at andelen indgår kommunens opgørelse af lånerammen for 2025 eller deponerer beløbet, og
at indstillingen videresendes til Kommunalbestyrelsen.

**Beslutning fra Økonomiudvalget den 18. september 2025, pkt. 1:**

Indstillingen anbefales.

Åge Mogensen deltog ikke i sagens behandling.

Ulla Krogh og Yngve Hermansen deltog ikke i mødet.

### Beslutning

Indstillingen godkendt.